Indoneziyaning Silavesi oroli yaqinida dengizda yo‘qolib qolgan paromning 40 nafarcha yo‘lovchisi qutqarib qolindi. Bu haqda mahalliy matbuot xabar berdi. “Operatsiya chog‘ida 39 kishi ochiq dengizdan qutqarib qolindi. Yana 3 yo‘lovchining tanasi aniqlandi. Ularni qutqarishga muvaffaq bo‘linmadi”, - dedi qutqaruv operatsiyasi rahbari Roki Azikin. Uning so‘zlariga qaraganda, kema ag‘darilib, cho‘kib ketgan, buning oqibatida yo‘lovchilar ochiq dengizda qolib ketishgan.